

Verejný obstarávateľ: **Národná banka Slovenska, Imricha Karvaša 1, 813 25 Bratislava**

**Podlimitná zákazka**

**bez využitia elektronického trhoviska**

**na dodanie tovaru**

podľa § 113 a § 114 ods. 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

SÚŤAŽNÉ PODKLADY

**Predmet zákazky:**

**„Fólie na balenie mincí a bankoviek“**

Súlad súťažných podkladov so zámerom odborného gestora potvrdzuje

|  |  |
| --- | --- |
|  | Ing. Andrej Slížikriaditeľ odbor riadenia peňažnej hotovosti |

Súlad súťažných podkladov so zámerom odborného gestora a súlad súťažných podkladov so zákonom
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje

|  |  |
| --- | --- |
| JUDr. Zora Vypušťákováriaditeľka odbor hospodárskych služieb  |  |

|  |  |  |
| --- | --- | --- |
| Ing. Jozef Zelenákvedúcioddelenie centrálneho obstarávania  |  | Ing. Anna Zubeková hlavný metodikoddelenie centrálneho obstarávania  |

V Bratislave dňa 12.03.2018

**OBSAH SÚŤAŽNÝCH PODKLADOV**

**A.1 Pokyny na vypracovanie ponuky**

Časť I. **Všeobecné informácie**

1. Identifikácia verejného obstarávateľa
2. Predmet zákazky
3. Rozdelenie predmetu zákazky
4. Variantné riešenie
5. Miesto a termín dodania a spôsob plnenia predmetu zákazky
6. Zdroj finančných prostriedkov
7. Zákazka

###### Lehota viazanosti ponuky

Časť II. **Komunikácia a vysvetľovanie**

###### Komunikácia medzi verejným obstarávateľom a záujemcami alebo uchádzačmi

1. Vysvetľovanie a zmeny súťažných podkladov
2. Obhliadka miesta dodania predmetu zákazky

Časť III. **Príprava ponuky**

1. Vyhotovenie ponuky
2. Jazyk ponuky
3. Mena a ceny uvádzané v ponuke
4. Zábezpeka
5. Obsah ponuky
6. Náklady na ponuku

Časť IV. **Predkladanie ponuky**

1. Uchádzač oprávnený predložiť ponuku
2. Predloženie ponuky
3. Označenie ponuky
4. Lehota na predkladanie ponuky
5. Doplnenie, zmena a odvolanie ponuky

Časť V. **Otváranie a vyhodnocovanie ponúk**

1. Otváranie ponúk
2. Vyhodnotenie splnenia podmienok účasti uchádzačov
3. Oprava chýb
4. Vyhodnocovanie ponúk

Časť VI. **Elektronická aukcia**

1. Elektronická aukcia

Časť VII. **Dôvernosť a revízne postupy**

1. Dôvernosť procesu verejného obstarávania
2. Revízne potupy

Časť VIII. **Prijatie ponuky**

1. Informácia o výsledku vyhodnotenia ponúk
2. Uzavretie zmluvy

Časť IX. Súhrn vybratých charakteristík verejného obstarávania

1. Všeobecné ustanovenia

Prílohy k časti A.1 POKYNY NA VYPRACOVANIE PONUKY

Príloha č. 1 – Vyhlásenie uchádzača – vzor

Príloha č. 2 – Čestné vyhlásenie o vytvorení skupiny dodávateľov - vzor

Príloha č. 3 – Plnomocenstvo pre člena skupiny dodávateľov - vzor

**A.2 Podmienky účasti uchádzačov**

1. Podmienky účasti vo verejnom obstarávaní, týkajúce sa osobného postavenia
2. Podmienky účasti vo verejnom obstarávaní, týkajúce sa technickej alebo odbornej spôsobilosti
3. Doplňujúce informácie k podmienkam účasti

**A.3 Kritériá na vyhodnotenie ponúk a pravidlá ich uplatnenia**

1. Spôsob určenia ceny
2. Kritérium na vyhodnotenie ponúk

Príloha k časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

Príloha č. 1 – Návrh na plnenie kritéria

**B. Opis predmetu zákazky**

1. Vymedzenie predmetu zákazky
2. Požiadavky na predmet zákazky

Príloha k časti B. OPIS PREDMETU ZÁKAZKY

Príloha č. 1 – Vzory potlače fólie na balenie mincí a ich umiestnenie

**C. Obchodné podmienky dodania predmetu zákazky**

1. Pokyny pre vypracovanie záväzných zmluvných podmienok
2. Návrh Rámcovej dohody

**A.1 POKYNY NA VYPRACOVANIE PONUKY**

**Časť I.**

**Všeobecné informácie**

1. **identifikácia verejného obstarávateľa**

Názov organizácie: Národná banka Slovenska

 (ďalej len „NBS“ alebo „verejný obstarávateľ“)

Adresa organizácie: I. Karvaša 1, 813 25 Bratislava, Slovenská republika

IČO: 30844789

Internetová adresa organizácie (URL): [www.nbs.sk](http://www.nbs.sk)

Kontaktná osoba: Ing. Anna Zubeková

 Kontaktná adresa: I. Karvaša 1, 813 25 Bratislava, Slovenská republika

 Telefón: +421/2/57871215

 E-mail: anna.zubekova@nbs.sk

 Profil verejného obstarávateľa: <http://www.uvo.gov.sk/profily/-/profil/pdetail/8643>

1. **predmet zákazky**
	1. Názov predmetu zákazky: Fólie na balenie mincí a bankoviek.
	2. Stručný opis predmetu zákazky:

Predmetom zákazky je výber dodávateľa fólií do zariadení na spracovanie a balenie euromincí a eurobankoviek.

Podrobné vymedzenie predmetu zákazky vrátane vypracovaných požiadaviek, množstva a špecifikácií je uvedené v časti B. *„Opis predmetu zákazky“* súťažných podkladov*.*

* 1. Predpokladaná hodnota zákazky: 159 259,- eur bez DPH.

Celkové množstvo alebo rozsah: je uvedené v časti B. *„Opis predmetu zákazky“* týchto súťažných podkladov.

* 1. Spoločný slovník obstarávania (CPV):

Hlavný predmet:

44174000-0 Fólia

1. **rozdelenie predmetu zákazky**

Predmet zákazky (zákazka) nie je rozdelený na časti. Predmet zákazky nie je možné rozdeliť. Uchádzači sú povinní predložiť ponuku na celý predmet zákazky.

1. **variantné riešenie**

Uchádzačom sa nepovoľuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

1. **miesto a termín dodania a spôsob plnenia predmetu zákazky**
2. Miestom dodania predmetu zákazky budú:

NBS ústredie, ul. Imricha Karvaša 1, 813 25 Bratislava,

NBS – Expozitúra, T.G.Masaryka 3, 940 62 Nové Zámky,

NBS – Expozitúra, Národná 10, 975 77 Banská Bystrica,

NBS – Expozitúra, A. Bernoláka 74, 010 01 Žilina,

NBS – Expozitúra, Slovenskej jednoty 14, 041 41 Košice,

NBS – Expozitúra, Dostojevského 4444/26, 058 02 Poprad.

1. Predmet zákazky bude dodávaný v termínoch a spôsobom podľa obchodných podmienok uvedených v časti C. *„Obchodné podmienky uskutočnenia predmetu zákazky“* týchto súťažných podkladov.
2. **zdroj finančných prostriedkov**
3. Financovanie predmetu zákazky sa zabezpečí z rozpočtových prostriedkov verejného obstarávateľa.
4. Verejný obstarávateľ neposkytuje na plnenie predmetu Rámcovej dohody preddavok ani zálohovú platbu. Platby sa budú realizovať formou bezhotovostného platobného styku v eurách na základe vystavených faktúr podľa podmienok dohodnutých v Rámcovej dohode.
5. **zákazka**
	1. Podlimitná zákazka na dodanie tovaru bez využitia elektronického trhoviska **s jednoobálkovým predkladaním ponúk.**
	2. Druh zákazky: Zákazka sa považuje za zákazku na dodanie tovaru podľa § 3 ods. 2 zákona o verejnom obstarávaní.
	3. Predmet podlimitnej zákazky sa zadáva pre neobmedzený počet záujemcov podľa § 113 zákona o verejnom obstarávaní. Verejný obstarávateľ pri vyhodnocovaní ponúk bude postupovať podľa § 114 ods. 9 zákona o verejnom obstarávaní, t.j. že verejný obstarávateľ vyhodnotí splnenie podmienok účasti po vyhodnotení ponúk.
	4. Výsledkom verejného obstarávania bude uzatvorenie Rámcovej dohody na dodanie tovaru podľa § 409 a nasl. zákona č. 513/1991 Zb. Obchodného zákonníka v znení neskorších predpisov a § 115 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Rámcová dohoda“ alebo „zmluva“).
	5. Podrobné vymedzenie záväzných zmluvných podmienok na poskytnutie predmetu zákazky tvorí časť C. *„Obchodné podmienky uskutočnenia predmetu zákazky“* vrátane časti B. *„Opis predmetu zákazky“* súťažných podkladov.
6. **lehota viazanosti ponuky**

8.1  Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.

8.2 Lehota viazanosti ponúk je stanovená **do 31.08.2018** a je uvedená vo výzve na predkladanie ponúk.

8.3 V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk. Verejný obstarávateľ v takomto prípade upovedomí uchádzačov o predĺžení lehoty viazanosti ponúk formou elektronickej komunikácie v systéme JOSEPHINE.

8.4 Uchádzači sú svojou ponukou viazaní do uplynutia verejným obstarávateľom oznámenej, primerane predĺženej lehoty viazanosti ponúk podľa bodu 8.3 týchto súťažných podkladov.

**Časť II.**

**Komunikácia a vysvetľovanie**

1. **komunikácia medzi verejným obstarávateľom a záujemcami alebo uchádzačmi**
2. Komunikácia medzi verejným obstarávateľom a záujemcami/uchádzačmi sa bude uskutočňovať písomne a prostredníctvom elektronických prostriedkov.
3. Verejný obstarávateľ bude komunikáciu so záujemcami alebo uchádzačmi uskutočňovať podľa § 20 ods. 8 zákona o verejnom obstarávaní písomne (prostredníctvom pošty alebo iného doručovateľa) a prostredníctvom elektronického prostriedku komunikačného rozhrania systému JOSEPHINE.
4. JOSEPHINE je na účely tohto verejného obstarávania softvér na elektronizáciu obstarávania zákaziek podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
5. Na bezproblémové používanie systému JOSEPHINE je potrebné používať jeden z podporovaných internetových prehliadačov:

- Microsoft Internet Explorer verzia 11.0 a vyššia alebo,

- Mozilla Firefox verzia 13.0 a vyššia alebo

- Google Chrome.

1. Pravidlá pre doručovanie: zásielka sa považuje za doručenú záujemcovi alebo uchádzačovi ak jej adresát bude mať objektívnu možnosť oboznámiť sa s jej obsahom, to znamená ihneď ako sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
2. **Obsahom písomnej komunikácie bude** **predkladanie ponúk, doplnenie, zmena a odvolanie ponuky.** Predkladanie ponúk, doplnenie, zmena a odvolanie ponuky sa uskutoční písomne prostredníctvom pošty, iného doručovateľa alebo kombináciou pošty alebo iného doručovateľa.
3. Obsahom komunikácie prostredníctvom komunikačného rozhrania systému JOSEPHINE budú žiadosti o zaslanie súťažných podkladov, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov, ako aj komunikácia pri revíznych postupoch medzi verejným obstarávateľom a záujemcami alebo uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon o verejnom obstarávaní. Pokiaľ sa v súťažných podkladoch vyskytujú požiadavky na vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, ako aj komunikácia pri revíznych postupoch medzi verejným obstarávateľom a záujemcami alebo uchádzačmi alebo akúkoľvek inú komunikáciu medzi verejným obstarávateľom a záujemcami alebo uchádzačmi, **okrem predkladania ponúk**, **doplnení, zmene a odvolaní ponuky** má sa na mysli vždy použitie komunikácie prostredníctvom komunikačného rozhrania systému JOSEPHINE. Táto komunikácia sa týka aj prípadov kedy sa ponuka javí ako mimoriadne nízka vo vzťahu k tovaru. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu alebo uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanovil zákon o verejnom obstarávaní a bude realizovaná mimo komunikačné rozhranie systému JOSEPHINE.
4. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca alebo uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
5. Ak je odosielateľom zásielky záujemca alebo uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
6. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
7. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa zriadenom na webovej stránke úradu pre verejné obstarávanie v záložkách „Verejný obstarávateľ/Obstarávateľ - Vestník verejného obstarávania – Profily VO/O – Vyhľadávanie v profiloch VO/O – Vyhľadávanie profilov“ na webovej adrese: v profile verejného obstarávateľa <http://www.uvo.gov.sk/profily/-/profil/pdetail/8643> formou odkazu na systém JOSEPHINE.
8. **vysvetľovanie a zmeny súťažných podkladov**
9. Záujemca alebo uchádzač môže požiadať NBS o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii spôsobom uvedeným v bode 9.7 týchto súťažných podkladov.
10. Verejný obstarávateľ oznámi vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii bezodkladne všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred v súlade s § 114 ods. 8 zákona o verejnom obstarávaní prostredníctvom komunikačného rozhrania systému JOSEPHINE.
11. Verejný obstarávateľ primerane predĺži lehotu na predkladanie ponúk, ak

- vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 10.2 súťažných podkladov aj napriek tomu, že bolo vyžiadané dostatočne vopred alebo

- v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

1. Ak si vysvetlenie informácií potrebných na vypracovanie ponuky, alebo na preukázanie splnenia podmienok účasti uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
2. Verejný obstarávateľ súčasne zverejní vysvetlenie informácií potrebných na vypracovanie ponuky alebo na preukázanie splnenia podmienok účasti v Profile verejného obstarávateľa <http://www.uvo.gov.sk/profily/-/profil/pdetail/8643> formou odkazu na systém JOSEPHINE.
3. **obhliadka miesta dodania predmetu zákazky**

Obhliadka miesta dodania predmetu zákazky nie je potrebná.

**Časť III.**

**Príprava ponuky**

1. **vyhotovenie ponuky**
	1. Ponuka musí byť vyhotovená v jednom originálnom písomnom vyhotovení v papierovej forme a jej kópia v elektronickej forme na vhodnom elektronickom médiu napr. CD/DVD nosič a **predložená v jednej obálke.**
	2. Odporúča sa, aby ponuka bola zabezpečená proti manipulácii s nerozoberateľnou väzbou. Nerozoberateľná väzba je také spojenie jednotlivých listov ponuky, ktoré neumožní vkladanie ďalších listov do ponuky bez viditeľných následkov na väzbu ponuky a zabezpečí, že prípadné odstránenie ľubovoľného listu ponuky bude mať viditeľné následky na väzbu ponuky. Väzby nezaručujúce pevné nerozoberateľné spojenie celku bez poškodenia (napr. hrebeňová väzba) uchádzač previaže napr. trikolórou, ktorú spojí a obidva konce trikolóry zapečatí (prelepí a označí pečiatkou a podpisom štatutárneho zástupcu uchádzača). Takto vyhotovenú ponuku je potrebné vložiť do samostatného nepriehľadného obalu tak, aby bola zabezpečená neporušiteľnosť a integrita ponuky.
	3. Úvodná strana ponuky musí obsahovať minimálne názov a sídlo uchádzača/uchádzačov v prípade skupiny, názov verejnej súťaže, dátum vyhotovenia, celkový počet strán ponuky (vrátane príloh) stanovenie či ponuka obsahuje dôverné informácie (ak áno identifikácia spôsobu označenia), pečiatku a podpis uchádzača – jeho štatutárneho orgánu alebo člena štatutárneho orgánu alebo iného zástupcu uchádzača, ktorý je oprávnený konať v mene uchádzača v aktuálnych záväzkových vzťahoch (ďalej len „podpis uchádzača“).
	4. Pokiaľ v týchto súťažných podkladoch nie je určené inak, potvrdenia, doklady a iné dokumenty tvoriace ponuku, musia byť v ponuke predložené ako prvopisy/originály alebo ich overené kópie a musia byť k termínu predloženia ponuky platné.
	5. Všetky textové a tabuľkové dokumenty ponuky je potrebné predložiť aj v elektronickej forme na vhodnom pamäťovom médiu (napr. CD/DVD nosič) vrátane zoskenovaných úradných listín v iných bežných formátoch napr. pdf. Všetky uchádzačom predložené médiá elektronickej verzie je potrebné označiť identifikačnými údajmi o uchádzačovi a súťaži. CD/DVD nosiče alebo iné vhodné médiá je potrebné vložiť do samostatného obalu – obálky, ktorú treba označiť identifikačnými údajmi o uchádzačovi a súťaži. Ďalej je potrebné postupovať tak, aby tento obal – obálka tvorila jeden samostatný list ponuky. V prípade nezrovnalostí medzi obsahom ponuky v elektronickej forme a ponukou vyhotovenou uchádzačom v listinnej podobe sa považuje za rozhodujúci originál v tlačenej (listinnej) podobe.
	6. Ak uchádzač predkladá verejnému obstarávateľovi dokumenty v listinnej podobe, predloží ich súčasne v elektronickej forme na vhodnom pamäťovom médiu, pričom ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.
	7. Ak ponuka obsahuje dôverné informácie, uchádzač ich v ponuke viditeľne označí. Za dôverné informácie je možné označiť výhradne informácie uvedené v ust. § 22 zákona o verejnom obstarávaní. Verejný obstarávateľ odporúča uchádzačovi vypracovať zoznam všetkých dôverných informácií, ktoré sú v ponuke uchádzača s identifikáciou čísla strany, čísla odseku, bodu a textu obsahujúceho dôverné informácie.
2. **jazyk ponuky**

Ponuka a ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku, pokiaľ v týchto súťažných podkladoch nie je stanovené inak. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre doklady predložené v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom (slovenskom) jazyku.

1. **mena a ceny uvádzané v ponuke**
	1. Uchádzačom navrhované zmluvné ceny za požadovaný predmet zákazky budú vyjadrené v eurách a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Zmluvné ceny nesmú byť viazané na inú menu alebo parameter.
	2. Ak je uchádzač platiteľom dane z pridanej hodnoty (ďalej len „DPH“), v ponuke uvedie navrhovanú zmluvnú cenu bez DPH.
	3. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke a v návrhu na plnenie kritéria na hodnotenie ponúk.
	4. Všetky ceny uvádzané v ponuke uchádzača musia byť vypracované presne podľa časti A.3 *„Kritériá na vyhodnotenie ponúk a pravidlá ich uplatnenia*“ týchto súťažných podkladov.
	5. Navrhovaná zmluvná cena je cena pevná a je stanovená ako cena v čase podpisu zmluvy.
2. **zábezpeka**

Verejný obstarávateľ nevyžaduje zloženie zábezpeky.

1. **obsah ponuky**
	1. Uchádzač môže predložiť iba jednu ponuku vyhotovenú podľa týchto súťažných podkladov.
	2. Uchádzač predloží ponuku, ktorá musí obsahovať tieto doklady a dokumenty:
		1. Úvodný list ponuky, ktorý musí byť podpísaný štatutárnym zástupcom resp. ním poverenej/ splnomocnenej osoby a musí obsahovať: Názov predmetu zákazky, obchodný názov uchádzača a celkový počet strán ponuky, stanovenie, či ponuka obsahuje obchodné tajomstvo a dôverné informácie (ak áno identifikácia spôsobu označenia).
		2. Obsah ponuky (index – položkový zoznam) s odkazom na číslované strany, celkový počet strán ponuky vrátane jej príloh.
		3. Identifikačné údaje o uchádzačovi (v prípade skupiny dodávateľov za každého člena skupiny dodávateľov) - obchodný názov, sídlo alebo miesto podnikania, IČO, DIČ, IČ DPH, meno a funkcia štatutárneho zástupcu (zástupcov) uchádzača, **kontaktnú osobu na doručovanie**, bankové spojenie, číslo bankového účtu v tvare IBAN, SWIFT, kontaktné telefónne a faxové číslo, e-mail, adresa hlavnej internetovej stránky (URL), prípadne názov (meno) zástupcu uchádzača a jeho poštovú adresu pre doručovanie zásielok od NBS, ak je iná ako názov a sídlo uchádzača), informáciu o tom, či je uchádzač platiteľom DPH a uvedie či uchádzač je mikropodnik, malý alebo stredný podnik *(táto informácia sa vyžaduje len na štatistické účely;* *mikropodniky: podniky, ktoré zamestnávajú menej než 10 osôb a ktorých ročný obrat a/alebo celková* *ročná súvaha neprekračuje 2 milióny eur; malé podniky: podniky, ktoré zamestnávajú menej ako 50 osôb* *a ktorých ročný obrat a/alebo celková ročná súvaha neprekračuje 10 miliónov eur; stredné podniky:* *podniky, ktoré nie sú mikropodnikmi ani malými podnikmi a ktoré zamestnávajú menej ako 250 osôb* *a ktorých ročný obrat nepresahuje 50 miliónov eur a/alebo celková ročná súvaha nepresahuje 43* *miliónov eur)*.
		4. Vyhlásenie uchádzača o tom, že súhlasí s podmienkami podlimitnej zákazky určenými verejným obstarávateľom vo výzve na predkladanie ponúk, v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk, že všetky predložené doklady a údaje uvedené v ponuke sú pravdivé a úplné, že predkladá iba jednu ponuku a že nie je členom skupiny dodávateľov, ktorá ako iný uchádzač predkladá ponuku. Vzor vyhlásenia tvorí prílohu č. 1 k časti A.1 *„Pokyny na vypracovanie ponuky“* týchto súťažných podkladov.
		5. V prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých členov skupiny, podpísanú oprávnenými osobami všetkých členov skupiny alebo osobou/osobami oprávnenými konať v danej veci za každého člena skupiny. Vzor vyhlásenia tvorí prílohu č. 2 k časti A.1 „*Pokyny na vypracovanie ponuky“* týchto súťažných podkladov.
		6. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky vytvoria všetci členovia skupiny dodávateľov požadované právne vzťahy.
		7. Doklady a dokumenty prostredníctvom ktorých uchádzač preukazuje splnenie podmienok účasti v podlimitnej zákazke požadované vo výzve na predkladanie ponúk a v bode 33 a 34 časti A.2 *„Podmienky účasti uchádzačov“* týchto súťažných podkladov. Uchádzač môže predbežne nahradiť doklady na preukázanie splnenia podmienok účasti jednotným európskym dokumentom (ďalej aj „JED“) v zmysle § 39 ods. 1 zákona o verejnom obstarávaní na webovej adrese ÚVO <http://www.uvo.gov.sk/legislativametodika-dohlad/jednotny-europsky-dokument-pre-verejneobstaravanie-553.html> alebo na webovej adrese Európskej komisie

<https://ec.europa.eu/growth/tools-databases/espd/request/ca/procedure>.

V takom prípade uchádzač vyplní a vytlačí jednotný európsky dokument a predloží ho vo svojej ponuke.

* + 1. Doklady a dokumenty, iné písomnosti prostredníctvom ktorých uchádzač preukazuje splnenie požiadaviek verejného obstarávateľa na predmet zákazky uvedených v časti B. *„Opis predmetu zákazky“* týchto súťažných podkladov alebo iné doklady, dokumenty, iné písomnosti alebo iné informácie, ktoré uchádzač považuje za účelné priložiť k ponuke a nemajú vplyv na vyhodnotenie ponúk.
		2. Návrh na plnenie kritérií podľa vzoru uvedeného v prílohe k časti A.3 *„Kritériá na vyhodnotenie ponúk a pravidlá ich uplatnenia“* týchtosúťažných podkladov.
		3. Doplnené a podpísané obchodné podmienky uskutočnenia predmetu zákazky s prílohami – návrh Rámcovej dohody podľa časti C. *„Obchodné podmienky uskutočnenia predmetu zákazky“* týchto súťažných podkladov.
	1. Uchádzač nie je oprávnený meniť znenie dokladov, dokumentov a vyhlásení, ktorých vzory sú súčasťou týchto súťažných podkladov, je však oprávnený a povinný tieto správne a pravdivo vyplniť podľa požiadaviek verejného obstarávateľa uvedených v súťažných podkladoch.
	2. V prípade, ak ponuka nebude obsahovať všetky náležitosti podľa tejto časti súťažných podkladov, bude považovaná za nedostatočnú a komisia bude postupovať pri jej posudzovaní v zmysle zákona o verejnom obstarávaní.
	3. NBS odporúča uchádzačom, aby ponuka obsahovala Obsah ponuky - Zoznam všetkých predložených dokumentov a dokladov.
1. **náklady na ponuku**

Všetky náklady a výdavky, ktoré vzniknú uchádzačovi v súvislosti s jeho účasťou v tejto podlimitnej zákazke znáša uchádzač na vlastnú ťarchu, bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.

**Časť IV.**

**Predkladanie ponuky**

1. **uchádzač oprávnený predložiť ponuku**
	1. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
	2. Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne.
	3. Skupina dodávateľov nemusí vytvoriť určitú právnu formu do predloženia ponuky, musí však stanoviť zástupcu skupiny, ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní. Ponuka predložená skupinou dodávateľov musí byť podpísaná takým spôsobom, ktorý bude právne zaväzovať všetkých členov skupiny. Menovanie vedúceho člena skupiny musí byť uskutočnené formou overeného splnomocnenia/splnomocnení, podpísaného/podpísaných oprávnenými osobami jednotlivých členov.
	4. Od skupiny dodavateľov sa v prípade prijatia ich ponuky, podpisu zmluvy a komunikácie, t.j. zodpovednosti v procese plnenia zmluvy vyžaduje vytvorenie určitej právnej formy, t.j., aby skupina dodávateľov z dôvodu riadneho plnenia zmluvy uzatvorila a predložila verejnému obstarávateľovi napr. zmluvu v súlade s platnými predpismi Slovenskej republiky a acquis communautaire (napr. podľa ust. § 829 zák. č. 40/1964 Zb. Občiansky zákonník v znení neskorších predpisov, podľa zákona č. 513/1991 Zb. Obchodný zákonník v znení neskorších predpisov), ktorá bude zaväzovať zmluvnú stranu, aby ručila spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky. Verejný obstarávateľ neuzavrie zmluvu s úspešným uchádzačom, ktorým je skupina dodávateľov, v prípade nesplnenia povinnosti podľa predchádzajúcej vety.
	5. Verejný obstarávateľ vylúči ponuku uchádzača, ktorá je predložená v rozpore s bodom 18.1 týchto súťažných podkladov.
2. **predloženie ponuky**
	1. Uchádzač predloží kompletnú ponuku **v jednom** **nepriehľadom obale** z dôvodu, že verejný obstarávateľ pri vyhodnocovaní ponúk bude postupovať podľa § 114 ods. 9 zákona o verejnom obstarávaní.
	2. Uchádzač predloží ponuku v jednom vyhotovení podľa týchto súťažných podkladov spolu s prílohami, ako aj všetky ostatné požadované doklady, dokumenty uvedené vo výzve na predkladanie ponúk a v týchto súťažných podkladoch.
	3. Uchádzač predloží ponuku v uzavretom obale prostredníctvom pošty alebo iného doručovateľa na adresu uvedenú v bode 21.1 týchto súťažných podkladov a v lehote na predkladanie ponúk podľa bodu 21.2 týchto súťažných podkladov. V prípade, ak uchádzač predloží ponuku prostredníctvom pošty alebo iného doručovateľa, je podľa bodu 21.2 týchto súťažných podkladov rozhodujúci deň a čas doručenia ponuky v podateľni verejného obstarávateľa.
	4. Pri osobnom doručení ponuky uchádzačom do podateľne, verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.
	5. Ak štatutárny orgán poverí svojho zamestnanca konať navonok v jeho mene pri podpise ponuky alebo Rámcovej dohody, musí byť súčasťou ponuky aj plná moc (poverenie), jednoznačne identifikujúci právny úkon v tomto prípade.
3. **označenie ponuky**
	1. Uchádzač vloží kompletnú ponuku do samostatného nepriehľadného obalu.
	2. Obal ponuky musí byť uzatvorený a označený požadovanými údajmi:
		1. označenie verejného obstarávateľa (názov a adresa),
		2. označenie uchádzača (jeho obchodné meno a adresa sídla alebo miesta podnikania), v prípade skupiny uviesť: „Skupina dodávateľov“ a označenie vedúceho člena skupiny,
		3. označenie **„Podlimitná zákazka – NEOTVÁRAŤ!“**
		4. označenie heslom verejného obstarávania: „**Fólie na balenie mincí a bankoviek**“.
4. **lehota na predkladanie ponuky**
	1. Ponuky uchádzačov je potrebné doručiť na adresu verejného obstarávateľa:

Národná banka Slovenska, I. Karvaša 1, 813 25 Bratislava, Slovenská republika.

V prípade osobného doručenia uchádzač predloží ponuku do podateľne na prízemí budovy ústredia Národnej banky Slovenska na ulici Imricha Karvaša 1 v Bratislave, kde mu bude vystavené potvrdenie o prevzatí ponuky.

* 1. Ponuky sa predkladajú v lehote na predkladanie ponúk. Lehota na predkladanie ponúk je stanovená **do 09.04.2018 do 15.00 h** a je uvedená aj vo výzve na predkladanie ponúk.
	2. Ponuka uchádzača predložená po uplynutí lehoty na predkladanie ponúk sa vráti uchádzačovi neotvorená.
1. **doplnenie, zmena a odvolanie ponuky**
	1. Uchádzač môže predloženú ponuku dodatočne doplniť, zmeniť alebo vziať späť.
	2. Doplnenie, zmenu alebo výmenu ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom pošty alebo iného doručovateľa na adresu verejného obstarávateľa.
	3. Doplnenú, zmenenú alebo inak upravenú ponuku je potrebné doručiť **písomne** v lehote na predkladanie ponúk a na adresu verejného obstarávateľa.

**Časť V.**

**Otváranie a vyhodnocovanie ponúk**

1. **otváranie ponúk**
	1. Verejný obstarávateľ zriadi na otváranie, preskúmanie a vyhodnocovanie ponúk komisiu.
	2. Miesto a čas otvárania ponúk sú uvedené vo výzve na predkladanie ponúk.
	3. Na otváraní ponúk sa môže zúčastniť každý uchádzač, ktorý predložil ponuku v lehote na predkladanie ponúk. Uchádzač môže byť zastúpený osobou oprávnenou zúčastniť sa na otváraní ponúk za uchádzača. Osobou oprávnenou zúčastniť sa na otváraní ponúk je uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) alebo nimi poverený zástupca. V prípade predkladania ponuky skupinou dodávateľov, môže byť skupina dodávateľov zastúpená osobou oprávnenou konať za jedného z jej členov. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a aktuálnym originálom alebo kópiou živnostenského oprávnenia alebo výpisu zo živnostenského registra (fyzická osoba – podnikateľ), resp. výpisu z obchodného registra (právnická osoba – podnikateľ, fyzická osoba – podnikateľ zapísaný v obchodnom registri). Poverený zástupca uchádzača sa preukáže preukazom totožnosti a originálom plnej moci uchádzača (alebo jej úradne overenou kópiou) na zastupovanie. Plná moc musí byť podpísaná osobou, ktorá je uvedená vo výpise z obchodného registra resp. v živnostenskom liste a je oprávnená konať v mene spoločnosti.
	4. Pred otváraním ponúk komisia najskôr overí neporušenosť ponuky a zverejní obchodné mená, sídla alebo miesta podnikania všetkých uchádzačov, a ich návrh na plnenie kritéria, ktorý sa dá vyjadriť číslom, určeného verejným obstarávateľom na vyhodnotenie ponúk. Ostatné údaje uvedené v ponuke sa nezverejňujú.
	5. Verejný obstarávateľ najneskôr do piatich (5) kalendárnych dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk prostredníctvom komunikačného rozhrania systému JOSEPHINE.
2. **vyhodnotenie splnenia podmienok účasti uchádzačov**
	1. Vyhodnotenie splnenia podmienok účasti uchádzačov bude vykonané v súlade s § 114 ods. 9 a § 40 zákona o verejnom obstarávaní, t.j. po vyhodnotení ponúk podľa § 53 zákona o verejnom obstarávaní sa vyhodnotí splnenie podmienok účasti uchádzačom, ktorý sa umiestnil na prvom mieste v poradí v zmysle § 55 ods. 1 zákona o verejnom obstarávaní.
	2. Vyhodnotenie splnenia podmienok účasti uchádzačov bude založené na posúdení splnenia podmienok účasti uvedených v časti *A2. Podmienky účasti uchádzačov* týchto súťažných podkladov.
	3. V zmysle § 152 ods. 5 zákona o verejnom obstarávaní, verejný obstarávateľ je bez ohľadu na § 152 ods. 4 zákona o verejnom obstarávaní oprávnený od uchádzača dodatočne vyžiadať doklad podľa § 32 ods. 2 písm. b) a c) zákona o verejnom obstarávaní.
	4. Komunikácia medzi uchádzačom a verejným obstarávateľom na vyhodnotenie ponúk počas vyhodnotenia splnenia podmienok účasti sa bude uskutočňovať prostredníctvom komunikačného rozhrania systému JOSEPHINE. Uchádzač musí písomné vysvetlenie alebo doplnenie ponuky predložených dokladov doručiť verejnému obstarávateľovi prostredníctvom určenej komunikácie v systému JOSEPHINE.
3. **oprava chýb**
	1. Zrejmé matematické chyby zistené pri skúmaní ponúk, budú opravené iba v prípade:

25.1.1 rozdielu medzi sumou uvedenou číslom a sumou uvedenou slovom,

25.1.2 rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,

25.1.3 nesprávne spočítanej sumy vo vzájomnom súčte alebo v medzisúčte jednotlivých položiek; platiť bude správny súčet, resp. medzisúčet jednotlivých položiek a pod.,

25.1.4 iných zrejmých chýb v písaní a počítaní.

* 1. Komisia písomne požiada uchádzača o vysvetlenie ponuky s cieľom odstránenia zrejmých matematických chýb v ponuke zistených pri jej vyhodnocovaní.
1. **vyhodnocovanie ponúk**
	1. Preskúmanie a vyhodnotenie ponúk je neverejné a vykoná ho komisia zriadená verejným obstarávateľom.
	2. Verejný obstarávateľ pri vyhodnocovaní bude postupovať v zmysle § 114 ods. 9 zákona o verejnom obstarávaní, t.j. verejný obstarávateľ vyhodnotí podmienky účasti po vyhodnotenie ponúk.
	3. Komisia zriadená verejným obstarávateľom v zmysle § 51 zákona o verejnom obstarávaní vyhodnotí ponuky podľa § 53 zákona o verejnom obstarávaní z hľadiska splnenia požiadaviek verejného obstarávateľa na predmet zákazky.
	4. Komunikácia medzi uchádzačom a verejným obstarávateľom pri hodnotení ponúk z hľadiska splnenia požiadaviek verejného obstarávateľa na predmet zákazky sa bude uskutočňovať prostredníctvom komunikačného rozhrania systému JOSEPHINE. Uchádzač musí vysvetlenie ponuky doručiť verejnému obstarávateľovi prostredníctvom určenej komunikácie v systému JOSEPHINE.

**Časť VI.**

**Elektronická aukcia**

1. **elektronická aukcia**

Verejný obstarávateľ nepoužije elektronickú aukciu.

**Časť VII.**

**Dôvernosť a revízne postupy**

1. **dôvernosť procesu verejného obstarávania**
	1. Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné.
	2. Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.
	3. Ustanovením bodu 28.1 súťažných podkladov nie sú dotknuté ustanovenia zákona o verejnom obstarávaní, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu.
2. **revízne postupy**
	1. Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, môže podať prostredníctvom komunikačného rozhrania systému JOSEPHINE žiadosť o nápravu podľa § 164 zákona o verejnom obstarávaní.
	2. Uchádzač, záujemca, účastník, osoba, ktorej práva alebo právom chránené záujmy boli alebo mohli byť dotknuté postupom kontrolovaného alebo orgán štátnej správy, ktorý osvedčí právny záujem v danej veci, ak boli kontrolovanému poskytnuté finančné prostriedky na dodanie tovaru, uskutočnenie stavebných prác alebo poskytnutie služieb z Európskej únie môže podať prostredníctvom komunikačného rozhrania systému JOSEPHINE námietky podľa § 170 ods. 3 písm. a) až g) zákona o verejnom obstarávaní. Podaniu námietok musí predchádzať doručenie žiadosti o nápravu verejnému obstarávateľovi. Táto povinnosť sa nevzťahuje na podanie námietok podľa § 170 odseku 3 písm. c) až g) zákona o verejnom obstarávaní a na podanie námietok orgánom štátnej správy podľa § 170 ods. 1 písm. e) zákona o verejnom obstarávaní.

**Časť VIII.**

**Prijatie ponuky**

1. **informácia o výsledku vyhodnotenia ponúk**

Verejný obstarávateľ po vyhodnotení ponúk a po vyhodnotení splnenia podmienok účasti a po odoslaní všetkých oznámení o vylúčení uchádzača, bezodkladne prostredníctvom komunikačného rozhrania systému JOSEPHINE oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

1. **uzavretie zmluvy**
	1. Verejný obstarávateľ uzavrie zmluvu s úspešným uchádzačom v súlade s § 56 zákona o verejnom obstarávaní.
	2. Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
	3. Využitie subdodávateľov:
		1. Vzor vyhlásenia uchádzača o subdodávateľoch je uvedený v prílohe č. 4 návrhu Rámcovej dohody časti C. *„Obchodné podmienky poskytnutia predmetu zákazky“* týchto súťažných podkladov.
		2. Úspešný uchádzač, v zmluve najneskôr v čase jej uzavretia uvedie údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
		3. Počas trvania rámcovej dohody je úspešný uchádzač oprávnený zmeniť subdodávateľa uvedeného v Prílohe č. 4 rámcovej dohody výlučne na základe písomného oznámenia a  písomného odsúhlasenia verejného obstarávateľa. Verejný obstarávateľ má právo odmietnuť odsúhlasiť subdodávateľa a požiadať úspešného uchádzača o určenie iného subdodávateľa.
	4. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy, koncesnej zmluvy alebo rámcovej dohody tak, aby mohli byť uzavreté do 10 pracovných dní odo dňa uplynutia lehoty podľa § 56 odsekov 2 až 7 zákona o verejnom obstarávaní, ak boli na ich uzavretie písomne vyzvaní.

**Časť IX.**

**Súhrn vybratých charakteristík verejného obstarávania**

1. **všeobecné ustanovenia**
	1. Podateľňa verejného obstarávateľa je dostupná v  dňoch pondelok – štvrtok v čase od 08.00 h do 16.00 h a v piatok v čase od 08.00 h do 14.45 h, kedy je možné doručovať písomnosti osobne do podateľne.
	2. Verejný obstarávateľ si vyhradzuje právo komunikovať iba v slovenskom jazyku.
	3. Verejný obstarávateľ si vyhradzuje právo postupovať priamym rokovacím konaním podľa § 81 písm. a) zákona o verejnom obstarávaní.
	4. Verejný obstarávateľ môže zrušiť vyhlásený postup zadávania zákazky podľa ustanovení zákona o verejnom obstarávaní.
	5. V použitom postupe verejného obstarávania platia pre ostatné ustanovenia neupravené týmito súťažnými podkladmi, príslušné ustanovenia zákona o verejnom obstarávaní a ostatných relevantných právnych predpisov platných na území Slovenskej republiky.
	6. Verejný obstarávateľ si vyhradzuje právo neprijať ani jednu ponuku a neuzavrieť zmluvu so žiadnym uchádzačom v prípade, ak ceny uvádzané v ponukách v tomto procese verejného obstarávania presiahnu predpokladanú hodnotu zákazky určenú vo výzve na predkladanie ponúk a v súťažných podkladoch.

**Príloha č. 1 k časti A.1 POKYNY NA VYPRACOVANIE PONUKY**

**VYHLÁSENIA UCHÁDZAČA - vzor**

Uchádzač .....................................................................................................................................................................

*[obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov]*

týmto vyhlasuje, že v podlimitnej zákazke na predmet zákazky:

„**Fólie na balenie mincí a bankoviek**.“

• súhlasí s podmienkami podlimitnej zákazky určenými verejným obstarávateľom v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,

• je dôkladne oboznámený s celým obsahom súťažných podkladov, návrhom zmluvy, vrátane všetkých jej príloh,

• všetky doklady, dokumenty, vyhlásenia a údaje uvedené v ponuke sú pravdivé a úplné,

• predkladá iba jednu ponuku a

• nie je členom skupiny dodávateľov, ktorá ako iný uchádzač predkladá ponuku.

|  |  |
| --- | --- |
| ............................................Miesto a dátum | ......................................................................... |
|  | Meno, priezvisko a podpis štatutárneho zástupcu uchádzača |

|  |  |
| --- | --- |
| ............................................Miesto a dátum | ......................................................................... |
|  | Meno, priezvisko a podpis štatutárneho zástupcu uchádzača |

*Pozn.: POVINNÉ - údaje vo vyznačených poliach*

*- dátum musí byť aktuálny vo vzťahu ku dňu uplynutia lehoty na predkladanie ponúk,*

*- podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby právnenej konať za každého člena skupiny dodávateľov)*

**Príloha č. 2 k časti A.1 POKYNY PRE ZÁUJEMCOV/UCHÁDZAČOV**

**ČESTNÉ VYHLÁSENIE O VYTVORENÍ SKUPINY DODÁVATEĽOV - vzor**

Dolupodpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky v súťaži na realizáciu predmetu zákazky **„Fólie na balenie mincí a bankoviek.“**

* 1. sme vytvorili skupinu dodávateľov a predkladáme spoločnú ponuku. Skupina pozostáva z nasledovných samostatných právnych subjektov:

................................................................................

* 1. V prípade, že naša spoločná ponuka bude úspešná a bude prijatá, zaväzujeme sa, že pred uzavretím zmluvy o dielo v zmysle podmienok súťaže, uvedených v súťažných podkladoch, predložíme verejnému obstarávateľovi zmluvu o združení podľa § 829 zákona č. 40/1964 Zb. Občiansky zákonník v znení neskorších predpiosv, uzatvorenú medzi členmi skupiny dodávateľov, ktorá bude zaväzovať zmluvné strany, aby ručili spoločne a nerozdielne za záväzky voči objednávateľovi, vzniknuté pri realizácii predmetu zákazky.
	2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle súťažných podkladov (vylúčenie zo súťaže), vrátane zodpovednosti za škodu spôsobenú verejným obstarávateľom v zmysle všeobecne záväzných právnych predpisov platných v SR.

|  |  |
| --- | --- |
| ............................................Miesto a dátum | ......................................................................... |
| Obchodné meno:Sídlo/miesto podnikania:IČO: | Meno, priezvisko a podpis člena skupiny dodávateľov |

|  |  |
| --- | --- |
| ............................................Miesto a dátum | ......................................................................... |
| Obchodné meno:Sídlo/miesto podnikania:IČO: | Meno, priezvisko a podpis člena skupiny dodávateľov |

**Príloha č. 3 k časti A.1 POKYNY PRE ZÁUJEMCOV/UCHÁDZAČOV**

**plnomocenstvo pre člena skupiny dodávateľov**

**Splnomocniteľ/splnomocnitelia: .....................................................................................................................**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*(doplniť podľa potreby)*

**udeľuje/ú plnomocenstvo**

**Splnomocnencovi – vedúcemu skupiny dodávateľov: ........................................................................................**

1. *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu)*

na prijímanie pokynov a konanie v mene všetkých členov skupiny dodávateľov vo verejnom obstarávaní zákazky **„Fólie na balenie mincí a bankoviek“** a pre prípad prijatia ponuky verejným obstarávateľom aj počas plnenia zmluvy a to v pozícii vedúceho skupiny dodávateľov.

V .......................... dňa ........................... ...............................................................................

 podpis splnomocniteľa

V .......................... dňa ........................... ...............................................................................

 podpis splnomocniteľa *(doplniť podľa potreby)*

Plnomocenstvo prijímam:

V .......................... dňa ........................... ..............................................................................

 podpis splnomocnenca

*Pozn.: POVINNÉ, ak je uchádzačom skupina dodávateľov*

 *- údaje vo vyznačených poliach*

**A.2 PODMIENKY ÚČASTI UCHÁDZAČOV**

1. **podmienky účasti vo verejnom obstarávaní týkajúce sa osobného postavenia**
	1. Uchádzač musí spĺňať podmienky účasti týkajúce sa osobného postavenia uvedené v ust. § 32 ods. 1 zákona o verejnom obstarávaní. Ich splnenie preukáže podľa ust. § 32 ods. 2, ods. 4 a ods. 5 zákona o verejnom obstarávaní predložením originálnych dokladov alebo ich úradne osvedčených kópií:
		1. **výpisom z registra trestov nie starším ako tri mesiace ku dňu uplynutia lehoty na predkladanie ponúk**, ktorým potvrdzuje, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

 *[ak ide o: -  fyzickú osobu za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,*

 *- právnickú osobu za osoby, ktoré sú štatutárnymi orgánmi uchádzača a členmi štatutárnych orgánov uchádzača, napríklad pri spoločnosti s ručením obmedzeným za všetkých konateľov, ktorí sú zapísaní vo výpise z Obchodného registra ako štatutárny orgán, a pri akciovej spoločnosti za celé predstavenstvo.* ***Pri právnickej osobe je povinnosť predložiť výpis z registra trestov aj za právnickú osobu, ktorý vydáva Generálna prokuratúra SR.****].*

* + 1. **potvrdením Sociálnej poisťovne a zdravotnej poisťovne nie starším ako tri mesiace ku dňu uplynutia lehoty na predkladanie ponúk,** ktorým potvrdzuje, že nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,
		2. **potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,** ktorým potvrdzuje, že nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,
		3. **potvrdením príslušného súdu nie starším ako tri mesiace ku dňu uplynutia lehoty na predkladanie ponúk,** ktorým potvrdzuje, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
		4. **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**, ktorým potvrdzuje, že je oprávnený dodávať tovar, uskutočňovať stavebné práce alebo poskytovať službu,
		5. **čestným vyhlásením,** že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
	1. Uchádzač môže preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, ods. 4 a ods. 5 zákona o verejnom obstarávaní zápisom do zoznamu hospodárskych subjektov.
	2. Verejného obstarávania sa môže zúčastniť iba uchádzač, ktorý sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať. Uchádzač nepreukazuje túto podmienku účasti, dôkazné bremeno je na stane NBS.
	3. Verejného obstarávania sa môže zúčastniť iba uchádzač, ktorý sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať. Uchádzač nepreukazuje túto podmienku účasti, dôkazné bremeno je na stane NBS.
	4. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva doklady uvedené v bode 33.1 súťažných podkladov alebo nevydáva ani rovnocenné doklady, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	5. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
	6. Doklady a dokumenty, ktorými uchádzač preukazuje osobné postavenie, vyhotovené v inom ako štátnom jazyku, t.j. v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t.j. do slovenského jazyka, okrem dokladov predložených v českom jazyku. V prípade zisteného rozdielu v preklade ich obsahu, je rozhodujúci úradný preklad v slovenskom jazyku.
	7. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	8. Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača.
1. **podmienky účasti vo verejnom obstarávaní týkajúce sa technickej alebo odbornej spôsobilosti**
	1. Uchádzač v ponuke predloží nasledovné doklady:
		1. **Podľa § 34 ods. 1 písm. m**) **bod 1** **zákona o verejnom obstarávaní** – predloženie vzoriek tovaru, ktorý sa má dodať.

**Minimálna požadovaná úroveň podmienky účasti:**

Verejný obstarávateľ požaduje predloženie vzoriek ponúkaného predmetu zákazky za účelom overenia kvality a použiteľnosti vykonaním testu v uvedených zariadeniach na balenie eurových mincí a bankoviek. Pod výrazom *„uvedené zariadenia“* sa pre účely tohto postupu verejného obstarávania rozumejú zariadenia NBS opísané v časti B. *„Opis predmetu zákazky“* v bode 38.2.

Požadované množstvo predložených vzoriek:

Fólie na balenie eurových mincí:

* fólia PA/PE s potlačou, š. 245 mm do zariadenia TEC 20 1 rolka (á 500 m)
* fólia PET/PE s potlačou, š. 274 mm do zariadenia TEC 30 1 rolka (á 500 m)
* fólia PA/PE bez potlače, š. 505 mm do zariadenia TEC 20 a TEC 30 1 rolka (á 500 m)

Fólie na balenie eurových bankoviek:

* fólia š. 106 mm do zariadenia BPS 500 a BPS 1000 5 roliek (á 140 m)
* fólia š. 355 mm do zariadenia NotaPack III. 2 rolky (á 1000 m)

Test kvality bude zameraný na:

• test vyhotovenia potlače na fólii PA/PE do zariadenia TEC 20 a fólii PET/PE do zariadenia TEC 30 (umiestnenie a kvalita vyhotovenia),

• test plynulosti posunu fólie po dráhe v zariadení,

• test pevnosti vzniknutého zvaru,

• test odolnosti balenia (pádový test).

Testu kvality vyhovie len tá vzorka, ktorá vyhovie všetkým vyššie uvedeným testom kumulatívne.

Verejný obstarávateľ upozorňuje uchádzačov, že predložené vzorky budú uchádzačom poskytnuté bezodplatne a budú súčasťou spisovej dokumentácie.

**Odôvodnenie podmienky účasti:**

Predložené vzorky priamo súvisia s predmetom zákazky, na základe ktorých verejný obstarávateľ preverí kvalitu a kompatibilitu s uvedenými zariadeniami. Cieľom verejného obstarávateľa je vybrať uchádzača, ktorý je schopný zabezpečiť kvalitné plnenie predmetu zákazky.

* 1. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona o verejnom obstarávaní, uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.
	2. Uchádzač, ktorého tvorí skupina dodávateľov, preukazuje splnenie podmienok účasti, ktoré sa týkajú technickej alebo odbornej spôsobilosti za všetkých členov skupiny spoločne.
	3. Doklady a dokumenty, ktorými uchádzač preukazuje svoju technickú spôsobilosť alebo odbornú spôsobilosť, vyhotovené v inom ako štátnom jazyku, t.j. nie v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t.j. do slovenského jazyka, okrem dokladov predložených v českom jazyku alebo v anglickom jazyku.
1. **doplňujúce informácie k podmienkam účasti**
	1. Predpokladom splnenia podmienok účasti je predloženie všetkých dokladov a dokumentov tak, ako je uvedené vo výzve na predkladanie ponúk a v týchto súťažných podkladoch.
	2. Členovia komisie budú vyhodnocovať splnenie podmienok účasti aplikovaním postupov uvedených v § 40 zákona o verejnom obstarávaní a § 152 ods. 4 zákona o verejnom obstarávaní.
	3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	4. V zmysle § 39 ods. 1 zákona o verejnom obstarávaní, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 zákona o verejnom obstarávaní, vyhláška Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Záujemca si vzor formulára JED-u vo formáte *.rtf*, umožňujúci jeho priame vypĺňanie, stiahne z webového sídla ÚVO <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html> alebo z webového sídla Európskej komisie <https://ec.europa.eu/growth/tools-databases/espd/request/ca/procedure> a údaje uvedené v dokumente vo formáte *.pdf*, ktoré obsahujú informácie týkajúce sa postupu a identifikácie verejného obstarávateľa, do neho sám prenesie/prepíše.
	5. **Verejný obstarávateľ uvádza, že hospodársky subjekt nemôže vyplniť len oddiel α časti IV jednotného európskeho dokumentu (GLOBÁLNY ÚDAJ PRE VŠETKY PODMIENKY ÚČASTI). Pokiaľ hospodársky subjekt predkladá jednotný európsky dokument, tak je povinný vyplniť ostatné príslušné oddiely časti IV jednotného európskeho dokumentu vzťahujúce sa k podmienkam účasti tejto zákazky.**
	6. Uchádzač, ktorý sa verejného obstarávania zúčastňuje samostatne a ktorý nevyužívazdroje a/alebo kapacity iných osôb na preukázanie splnenia podmienok účasti, vyplní a predloží jedenjednotný európsky dokument. Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným samostatným/ijednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využívauchádzač na preukázanie splnenia podmienok účasti. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokuments požadovanými informáciami za každého člena skupiny dodávateľov.
	7. Ak uchádzač použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených jednotným európskym dokumentom. Uchádzač doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. **spôsob určenia ceny**
	1. Uchádzačom navrhovaná zmluvná cena musí byť uvedená v eurách, matematicky zaokrúhlená na maximálne dve desatinné miesta, musí zahŕňať všetky náklady spojené s realizáciou predmetu zákazky tak, ako je to uvedené v týchto súťažných podkladoch.
	2. Cena musí byť stanovená ako pevná.
	3. Uchádzačom navrhovaná zmluvná cena musí byť stanovená podľa § 3 zákona NR SR č.18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. Zmluvná cena nesmie byť viazaná na inú menu alebo parameter.
2. **kritérium na vyhodnotenie ponúk**
	1. Verejný obstarávateľ stanovil v súlade s § 44 ods. 3 písm. c) zákona o verejnom obstarávaní, že ponuky uchádzačov sa budú vyhodnocovať na základe najnižšej ceny.
	2. Ponuky uchádzačov budú vyhodnotené na základe kritéria

**Celková cena spolu za predmet zákazky v eurách bez DPH** (z tabuľky č. 3)

* 1. Uchádzač uvedie svoj návrh na plnenie kritéria na priloženom formulári – príloha č. 1 k tejto časti súťažných podkladov.
	2. Poradie uchádzačov sa určí porovnaním výšky navrhnutých ponukových Celkových cien spolu za predmet zákazky vyjadrených v eurách bez DPH, uvedených v jednotlivých ponukách uchádzačov, v zmysle určenej definície kritéria.
	3. Na prvom mieste sa umiestni uchádzač, ktorého ponuka bude mať najnižšiu Celkovú cenu spolu za predmetu zákazky v eurách bez DPH. Ostatní uchádzači sa umiestnia vo vzostupnom poradí podľa ich navrhovanej Celkovej ceny spolu predmetu zákazky v eurách bez DPH.
	4. V prípade rovnosti Celkovej ceny spolu za predmet zákazky v eur bez DPH u dvoch resp. u viacerých uchádzačoch sa poradie uchádzačov určí nasledovne:

lepšie poradie dosiahne ten uchádzač, ktorý predloží ponuku s nižšou celkovou cenou za položku P1 z tabuľky č. 1.

* 1. Nevybratie uchádzača verejným obstarávateľom nevytvára nárok na uplatnenie náhrady škody zo strany uchádzača.

**Príloha č. 1 k časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

Uchádzač: ..................................................................................................................................................

*(obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov)*

**Návrh na plnenie kritéria**

(tabuľka č. 1) Fólie na balenie eurových mincí

|  |  |  |  |  |
| --- | --- | --- | --- | --- |
| **Položka č.** | **Popis** | **Predpokladané množstvo****(počet metrov)** | **Cena za 1000 m** **v eurách bez DPH** | **Celková cena** **za položku v eurách** **bez DPH** |
| P1 | Fólia do zariadenia TEC 20 - s potlačou, šírka 245 mm (rolka = návin od 450 do 550 m) | 590000 m | vyplní uchádzač | vyplní uchádzač |
| P2 | Fólia do zariadenia TEC 30 -s potlačou, šírka 274 mm(rolka = návin od 450 do 550 m) | 116000 m | vyplní uchádzač | vyplní uchádzač |
| P3 | Fólia do zariadenia TEC 20 a TEC 30 bez potlače, šírka 505 mm(rolka = návin od 450 do 550 m) | 202000 m | vyplní uchádzač | vyplní uchádzač |
| **Celková cena spolu za fólie na balenie eurových mincí**\* |  vyplní uchádzač |

\* Celková cena spolu za fólie na balenie eurových mincí vypočítaná ako: celková cena za položku P1 + celková cena za položku P2 + celková cena za položku P3 zaokrúhlená podľa matematických pravidiel na dve desatinné miesta.

(tabuľka č. 2) Fólie na balenie eurových bankoviek

|  |  |  |  |  |
| --- | --- | --- | --- | --- |
| **Položka č.** | **Popis** | **Predpokladané množstvo****(počet kusov roliek)** | **Cena za 1 rolku** **v eurách** **bez DPH** | **Celková cena** **za položku v eurách** **bez DPH** |
| P1 | Fólia do zariadenia BPS 500 a BPS 1000 bez potlače, šírka 106 mm(rolka = návin 140 m) | 520  | vyplní uchádzač | vyplní uchádzač |
| P2 | Fólia do zariadenia NotaPack III. bez potlače, šírka 355 mm(rolka = návin 1000 m) | 30  | vyplní uchádzač | vyplní uchádzač |
| **Celková cena spolu za fólie na balenie eurových bankoviek**\* |  vyplní uchádzač |

\* Celková cena spolu za fólie na balenie eurových bankoviek vypočítaná ako: celková cena za položku P1 + celková cena za položku P2 zaokrúhlená podľa matematických pravidiel na dve desatinné miesta.

(tabuľka č. 3) Fólie na balenie eurových mincí a eurových bankoviek (predmet zákazky)

|  |  |  |
| --- | --- | --- |
| **Položka č.** | **Popis** | **Celková cena spolu** **za položku v eurách** **bez DPH** |
| P1 | Celková cena spolu za fólie na balenie eurových mincí (tabuľka č. 1) | vyplní uchádzač |
| P2 | Celková cena spolu za fólie na balenie eurových bankoviek(tabuľka č. 2) | vyplní uchádzač |
|  **Celková cena spolu za predmet zákazky**\* | vyplní uchádzač |

\* Celková cena spolu za predmet zákazky vypočítaná ako: celková cena za položku P1 + celková cena za položku P2 zaokrúhlená podľa matematických pravidiel na dve desatinné miesta.

**Nie som platcom DPH** – uvedie iba uchádzač, ktorý nie je platcom DPH!

*V ……………….…….., dňa ....................* ……………………………….......................

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

*dátum musí byť aktuálny vo vzťahu ku dňu uplynutia lehoty na predkladanie ponúk,*

*podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*

**B. OPIS PREDMETU ZÁKAZKY**

Podrobné vymedzenie predmetu zákazky tvorí časť súťažných podkladov B. „*Opis predmetu zákazky“.*

1. **vymedzenie predmetu zákazky**
	1. Predmetom zákazky je výber dodávateľa fólií do zariadení na spracovanie a balenie euromincí a eurobankoviek.
	2. Fólie na balenie eurových mincí sa používajú v zariadeniach:

**TEC 20** a **TEC 30**

Výrobcom týchto zariadení je spoločnosť Tecnimodern Automation, ZAC Les Grandes Terres, 42260 St. Germain Laval.

Fólie na balenie eurových bankoviek sa používajú v zariadeniach:

**BPS 1000** a **BPS 500** a **NotaPack III.**

Výrobcom týchto zariadení je spoločnosť Giesecke – Devrient, GmbH, Prinzregentenstrasse 159, 81677 Mníchov (právnym nástupcom je spoločnosť Giesecke + Devrient Currency Technology GmbH, Prinzregentenstrasse 159, 81677 Mníchov).

1. **požiadavky na predmet zákazky**
	1. **Fólie na balenie eurových mincí:**

**Fólia na balenie mincí do** **zariadenia TEC 20**

* materiál: PA/PE
* úprava: antistatická/s potlačou NBS
* hrúbka fólie: 0,070 mm (70μ)
* šírka fólie: 245 mm
* priemer dutinky (vnútorný): 76 mm
* návin na rolke (dĺžka fólie): od 450 do 550 m\*
* farba fólie: priehľadná
* potlač: vrchná
* farba potlače: modrá

**Fólia na balenie mincí do** **zariadenia TEC 30**

* materiál: PET/PE
* úprava: antistatická/s potlačou NBS
* hrúbka fólie: 0,070 mm (70μ)
* šírka fólie: 274 mm
* priemer dutinky (vnútorný): 76 mm
* návin na rolke (dĺžka fólie): od 450 do 550 m\*
* farba fólie: priehľadná
* potlač: vrchná
* farba potlače: modrá

**Fólia na balenie mincí do** **zariadenia TEC 20 a TEC 30**

* materiál: PA/PE
* úprava: antistatická/bez potlače
* hrúbka fólie: 0,090 mm (90μ)
* šírka fólie: 505 mm
* priemer dutinky (vnútorný): 76 mm
* návin na rolke (dĺžka fólie): od 450 do 550 m\*
* farba fólie: priehľadná

\* Verejný obstarávateľ považuje za optimálny návin na rolkách 500 m z dôvodu dobrej manipulácii s rolkami.

* 1. **Fólie na balenie eurových bankoviek:**

**Fólia na balenie bankoviek do zariadenia BPS 1000 a BPS 500**

* materiál: LDPE
* úprava: antistatická/bez potlače
* hrúbka fólie: 0,040 mm (40μ)
* šírka fólie: 106 mm
* priemer dutinky (vnútorný): 76 mm
* návin na rolke (dĺžka fólie): 140 m
* farba fólie: priehľadná

**Fólia na balenie bankoviek do zariadenia NotaPack III.**

* materiál: PE (zmršťovacia fólia)
* úprava: polorukáv/bez potlače
* hrúbka fólie: 0,019 mm (19μ)
* šírka fólie: 355 mm
* priemer dutinky (vnútorný): 76 mm
* návin na rolke (dĺžka fólie): 1000 m
* farba fólie: priehľadná
	1. Vzor potlače a jej umiestnenie na fóliách do zariadení TEC 20 a TEC 30 tvorí  prílohu č. 1 tejto časti súťažných podkladov.
	2. Požadované množstvo predmetu zákazky:

Fólie na balenie eurových mincí

|  |  |
| --- | --- |
| **Popis** | **Predpokladané množstvo****(počet metrov)** |
| Fólia do zariadenia TEC 20 s potlačou,šírka 245 mm(rolka = návin od 450 do 550 m) | 590000 |
| Fólia do zariadenia TEC 30 s potlačou,šírka 274 mm(rolka = návin od 450 do 550 m)  | 116000 |
| Fólia do zariadenia TEC 20 a TEC 30 bez potlače, šírka 505 mm(rolka = návin od 450 do 550 m) | 202000 |

Fólie na balenie eurových bankoviek

|  |  |
| --- | --- |
| **Popis** | **Predpokladané množstvo****(počet kusov roliek)** |
| Fólia do zariadenia BPS 500 a BPS 1000 bez potlače, šírka 106 mm(rolka = návin 140 m) | 520 |
| Fólia do zariadenia NotaPack III. bez potlače,šírka 355 mm(rolka = návin 1000 m) | 30 |

* 1. **Verejný obstarávateľ požaduje predložiť dokumentáciu ku všetkým druhom fólie, ktoré budú predmetom zákazky, na základe ktorej bude verejný obstarávateľ schopný posúdiť splnenie vyššie uvedených požiadaviek verejného obstarávateľa na predmet zákazky.**
	2. **Verejný obstarávateľ vylúči z verejného obstarávania ponuku, ktorá nebude spĺňať požiadavky verejného obstarávateľa na predmet zákazky.**

**Príloha č. 1 k časti B. OPIS PREDMETU ZÁKAZKY**

„Vzory potlače fólie na balenie mincí a ich umiestnenie“

**Potlač na fóliu na balenie mincí do zariadenia TEC 20**



**Potlač na fóliu na balenie mincí do zariadenia TEC 30**



**C. OBCHODNÉ PODMIENKY DODANIA PREDMETU ZÁKAZKY**

1. **pokyny pre vypracovanie záväzných zmluvných podmienok**
	1. Uchádzač vo svojej  ponuke predloží vyplnené a oprávnenou osobou uchádzača podpísané zmluvné podmienky dodania predmetu zákazky (návrh Rámcovej dohody v jednom vyhotovení s jej prílohami), podľa tejto časti súťažných podkladov. Rámcová dohoda je prílohou tejto časti súťažných podkladov.
	2. Uchádzač je povinný vyplniť všetky údaje, ktoré sú od neho v zmluve a všetkých jej prílohách požadované (označené zvyčajne „vyplní uchádzač“, súčasťou takto označeného textu môžu byť aj ďalšie pokyny k spôsobu vyplnenia).
	3. V návrhu zmluvy sa namiesto pojmu „uchádzač“ používa pojem **„predávajúci“** a namiesto pojmu „verejný obstarávateľ“ sa používa pojem **„kupujúci“.**
	4. Verejný obstarávateľ vyžaduje v plnej miere akceptovať záväzky zmluvných strán, ktoré sú uvedené v súťažných podkladoch a v prílohe k tejto častisúťažných podkladov.
	5. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
	6. Obchodné podmienky dodania predmetu zákazky podľa tejto časti súťažných podkladov sú záväzným právnym dokumentom pre uskutočnenie predmetu zákazky.
	7. Uchádzač musí akceptovať zmluvu bez akýchkoľvek zmien s výnimkou ustanovení, ktoré sú v zmluve vyznačené na doplnenie.
	8. Počas trvania rámcovej dohody je úspešný uchádzač oprávnený zmeniť subdodávateľa uvedeného v Prílohe č. 4 rámcovej dohody výlučne na základe písomného oznámenia a  písomného odsúhlasenia verejného obstarávateľa. Verejný obstarávateľ má právo odmietnuť odsúhlasiť subdodávateľa a požiadať úspešného uchádzača o určenie iného subdodávateľa.
	9. Verejný obstarávateľ môže odstúpiť od zmluvy okrem dôvodov uvedených v zmluve aj v súlade s § 19 zákona o verejnom obstarávaní.
2. **návrh rámcovej dohody**

**RÁMCOVÁ DOHODA NA DODANIE TOVARU**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej aj „Obchodný zákonník“) a § 115 ods. 1 zákona č. 343/2015 Z.z. o verejnom obstarávaní a zmene a doplnení niektorých zákonov v znení neskorších predpisov (ďalej len „zákona o verejnom obstarávaní“)

(ďalej len „rámcová dohoda“)

**Článok 1**

**Zmluvné strany**

* 1. **Kupujúci:**

Názov: **Národná banka Slovenska**

Sídlo: Imricha Karvaša 1, 813 25 Bratislava

IČO: 30 844 789

Zastúpený: <vyplní VO>

DIČ: 2020815654

IČ pre DPH: SK2020815654

Bankové spojenie: Národná banka Slovenska

Číslo účtu: IBAN SK07 0720 0000 0000 0000 1919

Kontaktné údaje: <vyplní VO>

Telefón / Fax: <vyplní VO>

e-mail: <vyplní VO>

(ďalej len „Kupujúci“)

a

* 1. **Predávajúci:**

Obchodné meno: <vyplní uchádzač>

Sídlo/miesto podnikania: <vyplní uchádzač>

Zapísaný : uviesť zápis v OR SR alebo ŽR SR <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

DIČ DPH: <vyplní uchádzač>

Bankové spojenie: <vyplní uchádzač>

Číslo účtu: <vyplní uchádzač>

Kontaktné údaje: <vyplní uchádzač>

Telefón / Fax: <vyplní uchádzač>

e-mail: <vyplní uchádzač>

(ďalej len „Predávajúci“)

(ďalej Kupujúci a Predávajúci spolu ako „zmluvné strany“)

**Článok 2**

**Preambula**

* 1. Kupujúci ako verejný obstarávateľ vyhlásil oznámením č. <vyplní VO>, zverejneným vo Vestníku verejného obstarávania č. <vyplní VO> dňa <vyplní VO>, podlimitnú zákazku bez využitia elektronického trhoviska s názvom „Fólie na balenie mincí a bankoviek“.
	2. Na základe vyhodnotenia ponúk bola ponuka Predávajúceho vyhodnotená ako ponuka úspešného uchádzača. Vzhľadom na túto skutočnosť a predloženú ponuku Predávajúceho sa Zmluvné strany na základe slobodnej vôle a v súlade s platnými právnymi predpismi rozhodli uzatvoriť túto rámcovú dohodu.
	3. Touto rámcovou dohodou sa stanovuje právny režim realizácie a dodania tovaru uvedeného v predmete tejto rámcovej dohody.

**Článok 3**

**Predmet rámcovej dohody**

* 1. Predmetom rámcovej dohody je dodanie tovaru – fólie do zariadení na spracovanie a balenie euromincí a eurobankoviek v súlade so špecifikáciou uvedenou v Prílohe č. 1 tejto rámcovej dohody.
	2. Predpokladané odberné množstvo a cena tovaru je uvedená v Prílohe č. 2 tejto rámcovej dohody.

**Článok 4**

**Spôsob plnenia rámcovej dohody**

* 1. V súlade s príslušnými ustanoveniami tejto rámcovej dohody sa dodanie tovaru podľa článku 3 bude realizovať formou objednávok Kupujúceho adresovaných Predávajúcemu (ďalej len „objednávka“), a to podľa aktuálnych potrieb Kupujúceho.
	2. Predávajúci je povinný najneskôr nasledujúci pracovný deň po dni doručenia objednávky od Kupujúceho potvrdiť príjem a akceptáciu objednávky, a to rovnakou formou akou bola objednávka doručená Predávajúcemu (poštou, e-mailom). Potvrdením objednávky zo strany Predávajúceho sa považuje objednávka za akceptovanú, s tým, že Predávajúci je povinný dodať Kupujúcemu tovar podľa príslušnej objednávky na dohodnuté miesto dodania v dobe dodania určenej v objednávke alebo v tejto rámcovej dohode a Kupujúci takto objednaný predmet objednávky prevezme a zaväzuje sa zaň zaplatiť dohodnutú kúpnu cenu. Miestom dodania sa pre účely tejto dohody rozumejú priestory Kupujúceho uvedené v objednávke v súlade s Prílohou č. 3 tejto rámcovej dohody.
	3. V prípade, ak Predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 4.2. tohto článku, považuje sa nasledujúci pracovný deň po dni doručenia riadne vystavenej objednávky Predávajúcemu, za deň akceptácie objednávky.
	4. Kupujúci nie je povinný odobrať predpokladané odberné množstvo tovaru tvoriaceho predmet rámcovej dohody. Kupujúci si vyhradzuje právo nevyčerpať celý finančný limit uvedený v článku 6 bode 6.2. tejto rámcovej dohody a vyhradzuje si právo objednať tovar v rozsahu svojich reálnych potrieb do výšky finančného limitu uvedeného v článku 6 bode 6.2. tejto rámcovej dohody.
	5. V jednotlivých objednávkach budú požiadavky Kupujúceho upresnené vymedzením druhu tovaru, množstva tovaru, miesta dodania, osoby oprávnenej konať vo veciach objednávky za Kupujúceho, vrátane jej telefónneho čísla a ostatných dodacích podmienok, v súlade s touto rámcovou dohodou.
	6. Objednávky bude Kupujúci zasielať Predávajúcemu poštou na adresu jeho sídla, uvedenú v rámcovej dohode alebo e-mailom kontaktnej osobe podľa bodu 5.3 tejto rámcovej dohody.
	7. Pre účely tejto dohody sa za vyššiu moc považujú prípady, ktoré nie sú závislé od vôle zmluvných strán ani ich nemôžu nijak ovplyvniť zmluvné strany, napríklad vojna, mobilizácia, povstanie, živelné pohromy (požiar, záplavy). Ak sa z dôvodu vyššej moci stane plnenie tejto dohody nemožným, do 7 dní od vyskytnutia sa prípadu, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu objednávky vo vzťahu k predmetu, k cene a času plnenia. Pokiaľ nepríde k dohode, obidve zmluvné strany majú právo odstúpiť od objednávky a/alebo rámcovej dohody.
	8. Predávajúci potvrdzuje, že podľa § 41 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uviedol v Prílohe č. 4 tejto rámcovej dohody údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný bezodkladne oznámiť Kupujúcemu akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu rámcovej dohody prostredníctvom subdodávateľa nezbavuje Predávajúceho povinnosti a zodpovednosti za riadne plnenie predmetu rámcovej dohody v zmysle tejto rámcovej dohody.
	9. Počas trvania tejto rámcovej dohody je Predávajúci oprávnený zmeniť subdodávateľa uvedeného v Prílohe č. 4 tejto rámcovej dohody výlučne na základe písomného oznámenia a  písomného odsúhlasenie Kupujúceho. Kupujúci má právo odmietnuť odsúhlasiť subdodávateľa a požiadať Predávajúceho o určenie iného subdodávateľa. Predávajúci je povinný žiadosti Kupujúceho podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tomto článku uvedené podmienky.

**Článok 5**

**Práva a povinnosti zmluvných strán**

* 1. Predávajúci je povinný najmä dodať tovar v stanovenom množstve, cene a kvalite a odovzdať ho Kupujúcemu v súlade s ustanoveniami rámcovej dohody a jednotlivými objednávkami.
	2. Kupujúci je povinný riadne a včas dodaný tovar prevziať a zaplatiť Predávajúcemu dohodnutú kúpnu cenu stanovenú v súlade s rámcovou dohodou a príslušnou objednávkou.
	3. Kontaktné osoby za Predávajúceho a Kupujúceho a ich kontaktné údaje budú určené na základe písomného oznámenia zmluvných strán, pričom zmluvné strany sú povinné oznámiť a doručiť písomné oznámenie špecifikujúce kontaktné osoby druhej zmluvnej strane najneskôr do 5 pracovných dní odo dňa podpisu rámcovej dohody. Zmeny v kontaktných osobách je možné vykonať prostredníctvom písomného oznámenia druhej zmluvnej strane najneskôr do 5 pracovných dní odo dňa zmeny.

**Článok 6**

**Cena a platobné podmienky**

* 1. Jednotková cena za tovar je stanovená na základe cenovej ponuky Predávajúceho vo verejnej súťaži na zákazku v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov a je uvedená v Prílohe č. 2 tejto rámcovej dohody.
	2. Celková cena spolu za dodanie tovaru, ktorý si Kupujúci môže od Predávajúceho objednať po dobu platnosti a účinnosti tejto rámcovej dohody, je maximálnou cenou a je stanovená vo výške
	 xx.xx,- eur bez DPH (slovom: eur bez DPH, vyplní uchádzač z tabuľky č. 3).
	3. Cena tovaru zahŕňa všetky ekonomicky oprávnené náklady Predávajúceho vynaložené v súvislosti s realizáciou predmetu plnenia vrátane balenia a dodania predmetu rámcovej dohody do miesta dodania, náklady na odstraňovanie vád počas záručnej doby a primeraný zisk.
	4. Cena tovaru uvedená v Prílohe č. 2 tejto rámcovej dohody je maximálna a nemožno ju zvyšovať.
	5. Ukončením preberacieho konania v zmysle jednotlivých objednávok vzniká Predávajúcemu právo fakturovať dohodnutú cenu tovaru v zmysle jednotlivých objednávok so splatnosťou faktúry 30 kalendárnych dní odo dňa jej riadneho doručenia Kupujúcemu. Predávajúci sa zaväzuje vystaviť faktúru vždy najneskôr do 15 pracovných dní odo dňa prevzatia riadne dodaného predmetu plnenia oprávnenou osobou Kupujúceho a doručiť ju Kupujúcemu.
	6. Faktúry sa budú uhrádzať výhradne prevodným príkazom. Neoddeliteľnou prílohou faktúry bude písomný dodací list podpísaný oprávnenými osobami zmluvných strán, pričom Kupujúceho zastupuje kontaktná osoba organizačného útvaru v mieste dodania uvedeného v Prílohe č. 3 tejto zmluvy určená spôsobom uvedeným v bode 5.3 tejto dohody.
	7. Predávajúcim vystavené faktúry podľa tejto rámcovej dohody budú obsahovať všetky údaje podľa § 74 ods.1 zákona č. 222/2004 Z. z. o dani z pridanej hodnoty v znení neskorších predpisov.
	8. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne účinného zákona o DPH alebo bude obsahovať nesprávne údaje, Kupujúci ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry Kupujúcemu.
	9. Predávajúci, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods.1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto rámcovej dohody a oprávňuje Kupujúceho na okamžité odstúpenie od tejto rámcovej dohody.
	10. K fakturovaným cenám bude Predávajúci fakturovať DPH v zmysle účinných právnych predpisov v čase dodania predmetu plnenia podľa príslušnej objednávky. Za správne vyčíslenie výšky DPH zodpovedá v plnom rozsahu Predávajúci.
	11. Kupujúci na predmet plnenia rámcovej dohody neposkytuje preddavky. Faktúra sa považuje za zaplatenú dňom odpísania fakturovanej sumy z účtu Kupujúceho.
	12. Predávajúci nie je oprávnený previesť práva a povinnosti vyplývajúce pre neho z tejto rámcovej dohody, objednávok ani ich časti, na inú osobu. Predávajúci ďalej nie je oprávnený postúpiť a ani založiť akékoľvek svoje pohľadávky voči Kupujúcemu vzniknuté na základe alebo v súvislosti s touto rámcovou dohodou alebo s plnením záväzkov podľa tejto rámcovej dohody. Predávajúci nie je oprávnený jednostranne započítať akúkoľvek svoju pohľadávku voči Kupujúcemu vzniknutú z akéhokoľvek dôvodu.

**Článok 7**

**Dodacie podmienky, termín a miesto plnenia**

* 1. Lehota dodania tovaru je 30 dní odo dňa doručenia objednávky.
	2. Predávajúci minimálne dva pracovné dni pred dodaním predmetu objednávky e-mailom upozorní kontaktnú osobu Kupujúceho uvedenú v objednávke na dátum dodávky. V prípade, že Kupujúci tovar v dohodnutom čase neprevezme, nebude Predávajúci v omeškaní.
	3. Kupujúci si vyhradzuje právo určiť v objednávke čas dodania predmetu objednávky v závislosti od miesta dodania uvedeného v Prílohe č. 3 tejto zmluvy. Predávajúci je povinný dodržať čas dodania tovaru podľa predchádzajúcej vety, a to aj v prípade, ak Predávajúci zabezpečuje dodanie tovaru kuriérskou poštou.
	4. V prípade, že Predávajúci neoznámi Kupujúcemu termín dodania tovaru, Kupujúci nie je povinný prevziať tovar v deň doručenia. Náklady spojené s odmietnutím prevzatia neoznámenej dodávky a jej opätovným doručením znáša Predávajúci.
	5. Tovar za Kupujúceho preberá osoba oprávnená konať za Kupujúceho uvedená v objednávke alebo oznámená Kupujúcim Predávajúcemu.
	6. Predmet objednávky sa považuje za dodaný po skončení preberacieho konania a podpísaní dodacieho listu s uvedením údajov podľa bodu 7.7 tohto článku, s dátumom a podpisom kontaktnej osoby Kupujúceho a Predávajúceho.
	7. Predávajúci na dodacom liste uvedie najmä špecifikáciu tovaru, množstvo tovaru a dátum dodania.
	8. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie, ak má viditeľné vady, nebola dodržaná dohodnutá špecifikácia tovaru alebo tovar vykazuje ďalšie vady a nedostatky, ktoré Kupujúci nie je ochotný akceptovať ako vady a nedostatky odstrániteľné v lehote podľa návrhu Predávajúceho. V takomto prípade sa považuje dodávka za neuskutočnenú a Predávajúci sa dostáva do omeškania.
	9. Miestom dodania tovaru podľa tejto rámcovej dohody sú organizačné útvary Kupujúceho uvedené v Prílohe č. 3 tejto rámcovej dohody.
	10. Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto rámcovej dohody a navzájom si budú oznamovať všetky okolnosti a informácie, ktoré môžu mať vplyv na realizáciu jednotlivých titulov podľa špecifikácie predmetu rámcovej dohody.
	11. Predávajúci sa zaväzuje, že bude s Kupujúcim bez zbytočného odkladu rokovať o všetkých otázkach, ktoré by mohli negatívne ovplyvniť proces dodania tovaru podľa tejto rámcovej dohody a že mu bude oznamovať všetky okolnosti, ktoré by mohli ohroziť dohodnutý termín pre dodanie tovaru v zmysle platnej objednávky.

**Článok 8**

**Nebezpečenstvo škody a prechod vlastníckeho práva**

* 1. Nebezpečenstvo škody na tovare znáša Predávajúci až do momentu prevzatia tovaru Kupujúcim.
	2. Kupujúci nadobúda vlastnícke právo k tovaru, len čo je mu dodaný tovar odovzdaný a podpisom dodacieho listu oprávnenou osobou Kupujúceho.

**Článok 9**

**Zmluvné sankcie a náhrada škody**

* 1. Pri nedodržaní termínu dodania predmetu plnenia Predávajúcim v zmysle objednávok vzniká Kupujúcemu nárok vyúčtovať zmluvnú pokutu vo výške 200,- eur bez DPH za každý začatý deň omeškania.
	2. Pri dodaní vadného predmetu plnenia vzniká Kupujúcemu nárok vyúčtovať zmluvnú pokutu vo výške 200,- eur bez DPH za každý začatý deň omeškania až do doby dodania tovaru bez vád a súčasne vzniká nárok Kupujúceho na dodanie náhradného tovaru bez vád.
	3. Kupujúci je oprávnený pri nesplnení požiadaviek na predmet plnenia odmietnuť prevzatie dodávky až do úplnej nápravy Predávajúcim, o čom musí byť vyhotovený písomný záznam. Až do doby dodania predmetu plnenia bez vád má Kupujúci nárok na zmluvnú pokutu podľa bodu 9.1. tohto článku.
	4. V prípade omeškania platby za predmet dohody má Predávajúci právo fakturovať Kupujúcemu úrok z omeškania vo výške 0,02 % z dlžnej čiastky bez DPH za každý deň omeškania.
	5. Ak dôjde k omeškaniu Predávajúceho pri odstraňovaní vady tovaru počas záručnej doby, Predávajúci sa zaväzuje uhradiť Kupujúcemu zmluvnú pokutu vo výške 200,- eur bez DPH za každý začatý deň omeškania s odstraňovaním vady predmetu plnenia.
	6. Zmluvné strany sa dohodli, že Predávajúci je povinný zaplatiť Kupujúcemu zmluvnú pokutu vo výške 10 % z finančného limitu uvedeného v článku 6 bode 6.2. tejto rámcovej dohody v prípade, ak Kupujúci odstúpi od tejto rámcovej dohody z dôvodu na strane Predávajúceho alebo Predávajúci odstúpi od tejto rámcovej dohody v rozpore s touto zmluvou a/alebo Obchodným zákonníkom.
	7. V prípade uplatnenia zmluvnej pokuty podľa tohto článku je táto splatná na základe písomnej výzvy Kupujúceho a Predávajúci je povinný túto uhradiť bankovým prevodom na účet Kupujúceho do 30 kalendárnych dní odo dňa prijatia písomnej výzvy zo strany Kupujúceho na jej úhradu.
	8. Ak jedna zo zmluvných strán spôsobí porušením svojich povinností, vyplývajúcich z rámcovej dohody a/alebo objednávky, akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. Obchodného zákonníka v znení neskorších predpisov.
	9. Zaplatenie zmluvnej pokuty nemá vplyv na nárok na náhradu škody, ktorá vznikla z nesplnenia povinnosti zabezpečenej zmluvnou pokutou. Zmluvná pokuta sa v takomto prípade nezapočíta do náhrady škody.

**Článok 10**

**Zodpovednosť za vady a záručná doba**

* 1. Predávajúci je povinný dodať Kupujúcemu tovar v množstve, akosti a vyhotovení podľa príslušnej objednávky. V opačnom prípade má tovar vady, za ktoré zodpovedá Predávajúci v zmysle ustanovenia § 422 a nasl. Obchodného zákonníka.
	2. Tovar špecifikovaný v objednávke Predávajúci dodá Kupujúcemu bez vád. Dodaný tovar môže Kupujúci odmietnuť prevziať (aj čiastočne), ak zistí preukázateľné vady dodaného tovaru, nedostatočnú kvalitu, rozdiel v množstve dodaného tovaru alebo zámenu tovaru v porovnaní s objednávkou. Predávajúci je povinný na vlastné náklady dodaný tovar odviezť z priestorov Kupujúceho a dodať mu nový tovar. O neprevzatí tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a termín dodania náhradného plnenia.
	3. Predávajúci zodpovedá za vady, ktoré má tovar v okamihu, keď nebezpečenstvo škody na tovare prechádza na Kupujúceho, aj keď sa vada stane zjavnou až po tomto čase. Povinnosti Predávajúceho vyplývajúce zo záruky za akosť tovaru tým nie sú dotknuté.
	4. Kupujúci je povinný oznámiť Predávajúcemu vady tovaru bez zbytočného odkladu po ich zistení, najneskôr však do konca dohodnutej záručnej doby. Nároky z vád tovaru sa nedotýkajú nároku na náhradu škody alebo zmluvnú pokutu.

* 1. Na tovar poskytuje Predávajúci záruku v trvaní dvoch rokov.
	2. Záručná doba na dodaný tovar začína plynúť dňom podpísania dodacieho listu podľa článku 7 bodu 7.6. tejto rámcovej dohody.
	3. Všetky náklady spojené s odstránením vád tovaru počas záručnej doby (tzn. výmena, doprava, a pod.) znáša v celom rozsahu Predávajúci.
	4. Predávajúci zabezpečí na vlastné náklady odstránenie vady tovaru alebo na vlastné náklady tovar vymení za nový bezchybný v lehote najneskôr do 15 pracovných dní od písomného oznámenia vady oprávnenou osobou Kupujúceho. Pokiaľ by s prihliadnutím na povahu vady nebolo možné z objektívnych dôvodov odstrániť vadu tovaru v lehote podľa prvej vety tohto ustanovenia, zmluvné strany písomne dohodnú inú primeranú lehotu na odstránenie vady.
	5. V oznámení vád Kupujúci uvedie osobu oprávnenú konať vo veciach reklamácie Kupujúceho, kontakt na túto osobu, stručnú charakteristiku danej vady, dátum a čas nahlásenia vady.
	6. Záručná doba sa predlžuje o dobu, ktorá uplynie odo dňa nahlásenia vady Kupujúcim až po deň jej odstránenia.
	7. Záručné odstránenie vád sa vykonáva bez nároku na úhradu akýchkoľvek súvisiacich nákladov Predávajúceho.

**Článok 11**

**Platnosť a účinnosť rámcovej dohody**

* 1. Rámcová dohoda sa uzatvára na dobu určitú, ktorá končí vyčerpaním finančného limitu podľa článku 6 bodu 6.2 tejto rámcovej dohody alebo uplynutím 22 mesiacov odo dňa nadobudnutia jej účinnosti, podľa toho, ktorá skutočnosť nastane skôr. Ukončenie rámcovej dohody nemá vplyv na práva a povinnosti zmluvných strán podľa článku 9 a 10 tejto rámcovej dohody, ustanovení o náhrade škody a riešení sporov.
	2. Táto rámcová dohoda (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Predávajúci súhlasí so zverejnením tejto rámcovej dohody (vrátane jej prípadných dodatkov) a faktúr Predávajúceho doručených Kupujúcemu, pričom Predávajúci tiež disponuje písomným súhlasom inej dotknutej osoby (osoby konajúcej za Predávajúceho) na zverejnenie jej údajov v tejto rámcovej dohode a vo faktúrach Predávajúceho, a to zverejnenie Kupujúcim počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase Kupujúceho.
	3. Táto rámcová dohoda nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto rámcovú dohodu v ten istý deň, tak rozhodujúci je deň neskoršieho podpisu. Táto rámcová dohoda nadobúda účinnosť dňom nasledujúcim po dni jej zverejnenia na webovom sídle (internetovej stránke) Kupujúceho [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
	4. Pred uplynutím doby, na ktorú bola rámcová dohoda uzavretá, je možné túto rámcovú dohodu ukončiť vzájomnou písomnou dohodou oboch zmluvných strán ku dňu určenému v dohode alebo písomnou výpoveďou. Výpovedná doba je jednomesačná a začína plynúť prvým dňom kalendárneho mesiaca nasledujúceho po doručení výpovede.

**Článok 12**

**Odstúpenie od rámcovej dohody**

* 1. V prípade, ak nie je v tejto rámcovej dohode uvedené inak, môžu od tejto rámcovej dohody zmluvné strany odstúpiť podľa ustanovení Obchodného zákonníka. Kupujúci má ďalej právo okamžite odstúpiť od tejto rámcovej dohody okrem prípadov nepodstatného a podstatného porušenia rámcovej dohody, keď bude na Predávajúceho podaný návrh na vyhlásenie konkurzu, návrh na povolenie reštrukturalizácie, bude vyhlásený konkurz, bude povolená reštrukturalizácia, ak bude konkurz na majetok Predávajúceho zastavený pre nedostatok majetku alebo Predávajúci vstúpi do likvidácie.
	2. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto rámcovej dohody/objednávky. Odstúpenie od rámcovej dohody musí byť druhej zmluvnej strane oznámené písomne.
	3. Za podstatné porušenie rámcovej dohody/objednávky sa považujú nasledovné porušenia tejto rámcovej dohody:
		1. ak tovar nezodpovedá dohodnutej špecifikácii,
		2. ak Predávajúci neodstráni vady zistené pri preberaní tovaru alebo vady zistené počas záručnej doby v lehote určenej podľa príslušných ustanovení tejto rámcovej dohody,
		3. omeškanie Kupujúceho s plnením finančných záväzkov vyplývajúcich z tejto rámcovej dohody trvajúce dlhší čas ako 30 dní,
		4. ak Predávajúci nebude rešpektovať pokyny Kupujúceho pri poskytovaní plnenia podľa tejto rámcovej dohody a/alebo objednávky,
		5. ak Predávajúci bude v omeškaní s dodaním tovaru o viac ako sedem dní oproti termínu podľa článku 7 bod 7.1. tejto rámcovej dohody,
		6. ak Predávajúci najmenej druhýkrát mešká s dodaním tovaru o viac ako 5 dní a/ alebo najmenej štvrtýkrát mešká s dodaním tovaru,
		7. podstatné porušenia rámcovej dohody definované v iných ustanoveniach tejto rámcovej dohody.
	4. Za nepodstatné porušenie tejto rámcovej dohody a/alebo objednávky sa považuje každé porušenie rámcovej dohody a/alebo objednávky, okrem porušení rámcovej dohody a/alebo objednávky definovaných v tejto rámcovej dohode ako podstatné porušenie tejto rámcovej dohody a/alebo objednávky. V prípade nepodstatného porušenia tejto rámcovej dohody a/alebo objednávky je druhá zmluvná strana oprávnená odstúpiť od tejto rámcovej dohody a/alebo objednávky len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty na splnenie zmluvnej povinnosti. V písomnom upozornení musí byť podrobne špecifikované porušenie zmluvnej povinnosti ako aj upozornenie na úmysel odstúpiť od tejto rámcovej dohody a/alebo objednávky v prípade neodstránenia porušenia ani v dodatočnej lehote. V prípade neodstránenia porušenia zmluvnej povinnosti ani v dodatočnej lehote má oprávnená zmluvná strana právo odstúpiť od tejto rámcovej dohody a/alebo objednávky doručením písomného oznámenia o odstúpení od rámcovej dohody a/alebo objednávky.
	5. Kupujúci má ďalej právo okamžite odstúpiť od tejto Rámcovej dohody a/alebo objednávky v súlade s § 19 zákona o verejnom obstarávaní.
	6. V prípade, že ktorákoľvek strana odstúpi od tejto rámcovej dohody a/alebo objednávky, musí písomné oznámenie o odstúpení od rámcovej dohody a/alebo objednávky doručiť druhej strane. Účinky odstúpenia nastanú dňom doručenia písomného oznámenia o odstúpení od rámcovej dohody druhej zmluvnej strane.
	7. Odstúpením od rámcovej dohody a/alebo objednávky zanikajú všetky práva a povinnosti zmluvných strán z rámcovej dohody a/alebo objednávky, okrem nárokov na náhradu spôsobenej škody, nárokov na zmluvné sankcie a nárokov Kupujúceho na bezplatné odstránenie zistených chýb už poskytnutého plnenia.

**Článok 13**

**Záverečné ustanovenia**

* 1. Akékoľvek zmeny tejto rámcovej dohody vyžadujú písomnú formu a súhlas Zmluvných strán. Táto rámcová dohoda môže byť menená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán a to v súlade s § 18 zákona o verejnom obstarávaní.
	2. Akákoľvek písomnosť, ktorá sa vyžaduje alebo je povolená podľa tejto rámcovej dohody bude vyhotovená v slovenskom jazyku a bude sa považovať za doručenú, ak bude doručená osobne alebo poštou, doporučenou listovou zásielkou s doručenkou, alebo kuriérom. Zmluvné strany sa dohodli, že písomná korešpondencia bude doručovaná na adresy uvedené v článku 1 tejto rámcovej dohody a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku 1 tejto rámcovej dohody, resp. na inú adresu písomne oznámenú druhej zmluvnej strane. Akákoľvek písomnosť podľa tejto rámcovej dohody bude považovaná za riadne doručenú aj vtedy, ak ju adresát odmietne prevziať.
	3. Rámcová dohoda je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto rámcovej dohode neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
	4. Predávajúci sa zaväzuje zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy Kupujúceho. Záväzok zachovávať mlčanlivosť trvá neobmedzenú dobu po nadobudnutí účinnosti tejto rámcovej dohody a je nevypovedateľný. Týmto záväzkom mlčanlivosti nie je dotknuté zverejnenie tejto dohody ako povinne zverejňovanej dohody.
	5. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto rámcovou dohodou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto rámcovej dohody.
	6. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto rámcovej dohody, oznámiť písomne druhej zmluvnej strane najneskôr 30 dní pred predpokladanou zmenou.
	7. V prípade sporného výkladu ustanovení tejto rámcovej dohody alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto rámcovej dohody budú riešené vecne a miestne príslušnými súdmi Slovenskej republiky.
	8. V prípade, ak sa niektoré ustanovenie tejto rámcovej dohody stane neplatným, neúčinným alebo nevykonateľným, nie sú tým dotknuté ostané ustanovenia tejto rámcovej dohody. Príslušné ustanovenie rámcovej dohody sa nahradí takým platným a účinným zákonným ustanovením, ktoré je mu svojím významom a účelom najbližšie.
	9. Táto rámcová dohoda je vyhotovená v šiestich rovnopisoch, z ktorých Kupujúci dostane štyri vyhotovenia a Predávajúci dostane dve vyhotovenia.
	10. Súčasťou tejto rámcovej dohody sú nasledovné prílohy:

Príloha č. 1 – Špecifikácia tovaru

Príloha č. 2 – Špecifikácia ceny tovaru

Príloha č. 3 – Miesta dodania tovaru

Príloha č. 4 – Zoznam subdodávateľov Predávajúceho

* 1. Zmluvné strany (každá za seba) zhodne záväzne vyhlasujú, že sú oprávnené uzavrieť túto rámcovú dohodu, a že táto rámcová dohoda nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto rámcovou dohodou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto rámcovej dohody plniť, pričom zmluvné strany na znak toho, že táto rámcová dohoda je určitá, zrozumiteľná a zodpovedá ich slobodnej vôli, vlastnoručne podpísali túto rámcovú dohodu prostredníctvom svojich oprávnených zástupcov.

Za Kupujúceho: Za Predávajúceho:

V <vyplní VO>, dňa <vyplní VO> V <vyplní uchádzač>, dňa <vyplní uchádzač>

....................................................... .......................................................

<vyplní VO><vyplní uchádzač>

<vyplní VO><vyplní uchádzač>

Príloha č. 1 k Rámcovej dohode na dodanie tovaru - Špecifikácia tovaru

**Fólie na balenie eurových mincí:**

1. **Fólia na balenie mincí do** **zariadenia TEC 20**
* materiál: PA/PE
* úprava: antistatická/s potlačou Národnej banky Slovenska
* hrúbka fólie: 0,070 mm (70μ)
* šírka fólie: 245 mm
* priemer dutinky (vnútorný): 76 mm
* návin na rolke (dĺžka fólie): od 450 do 550 m
* farba fólie: priehľadná
* potlač: vrchná
* farba potlače: modrá
1. **Fólia na balenie mincí do** **zariadenia TEC 30**
* materiál: PET/PE
* úprava: antistatická/s potlačou Národnej banky Slovenska
* hrúbka fólie: 0,070 mm (70μ)
* šírka fólie: 274 mm
* priemer dutinky (vnútorný): 76 mm
* návin na rolke (dĺžka fólie): od 450 do 550 m
* farba fólie: priehľadná
* potlač: vrchná
* farba potlače: modrá
1. **Fólia na balenie mincí do** **zariadenia TEC 20 a TEC 30**
* materiál: PA/PE
* úprava: antistatická/bez potlače
* hrúbka fólie: 0,090 mm (90μ)
* šírka fólie: 505 mm
* priemer dutinky (vnútorný): 76 mm
* návin na rolke (dĺžka fólie): od 450 do 550 m
* farba fólie: priehľadná

Výrobca zariadení TEC 20 a TEC 30:

spoločnosť Tecnimodern Automation, ZAC Les Grandes Terres, 42260 St. Germain Laval

**Fólie na balenie eurových bankoviek:**

1. **Fólia na balenie bankoviek do zariadenia BPS 1000 a BPS 500**
* materiál: LDPE
* úprava: antistatická/bez potlače
* hrúbka fólie: 0,040 mm (40μ)
* šírka fólie: 106 mm
* priemer dutinky (vnútorný): 76 mm
* návin na rolke (dĺžka fólie): 140 m
* farba fólie: priehľadná
1. **Fólia na balenie bankoviek do zariadenia NotaPack III.**
* materiál: PE (zmršťovacia fólia)
* úprava: polorukáv/bez potlače
* hrúbka fólie: 0,019 mm (19μ)
* šírka fólie: 355 mm
* priemer dutinky (vnútorný): 76 mm
* návin na rolke (dĺžka fólie): 1000 m
* farba fólie: priehľadná

Výrobca zariadení BPS 1000, BPS 500 a NotaPack III:

G +D, Currency Technology GmbH, Prinzregentenstrasse 159, 816 77 Mníchov

**\* Potlač na fóliu do zariadenia na balenie mincí TEC20**



**\*\* Potlač na fóliu do zariadenia na balenie mincí TEC30**



Príloha č. 2 k Rámcovej dohode na dodanie tovaru - Špecifikácia ceny tovaru

(tabuľka č. 1) Fólie na balenie eurových mincí

|  |  |  |  |  |
| --- | --- | --- | --- | --- |
| **Položka č.** | **Popis** | **Predpokladané množstvo****(počet metrov)** | **Cena za 1000 m** **v eurách bez DPH** | **Celková cena** **za položku v eurách** **bez DPH** |
| P1 | Fólia do zariadenia TEC 20 - s potlačou, šírka 245 mm (rolka = návin od 450 do 550 m) | 590000 m | vyplní uchádzač | vyplní uchádzač |
| P2 | Fólia do zariadenia TEC 30 -s potlačou, šírka 274 mm(rolka = návin od 450 do 550 m) | 116000 m | vyplní uchádzač | vyplní uchádzač |
| P3 | Fólia do zariadenia TEC 20 a TEC 30 bez potlače, šírka 505 mm(rolka = návin od 450 do 550 m) | 202000 m | vyplní uchádzač | vyplní uchádzač |
| **Celková cena spolu za fólie na balenie eurových mincí** |  vyplní uchádzač |

(tabuľka č. 2) Fólie na balenie eurových bankoviek

|  |  |  |  |  |
| --- | --- | --- | --- | --- |
| **Položka č.** | **Popis** | **Predpokladané množstvo****(počet kusov roliek)** | **Cena za 1 rolku** **v eurách** **bez DPH** | **Celková cena** **za položku v eurách** **bez DPH** |
| P1 | Fólia do zariadenia BPS 500 a BPS 1000 bez potlače, šírka 106 mm(rolka = návin 140 m) | 520  | vyplní uchádzač | vyplní uchádzač |
| P2 | Fólia do zariadenia NotaPack III. bez potlače, šírka 355 mm(rolka = návin 1000 m) | 30  | vyplní uchádzač | vyplní uchádzač |
| **Celková cena spolu za fólie na balenie eurových bankoviek** |  vyplní uchádzač |

 (tabuľka č. 3) Fólie na balenie eurových mincí a eurových bankoviek (predmet zákazky)

|  |  |  |
| --- | --- | --- |
| **Položka č.** | **Popis** | **Celková cena spolu** **za položku v eurách** **bez DPH** |
| P1 | Celková cena spolu za fólie na balenie eurových mincí (tabuľka č. 1) | vyplní uchádzač |
| P2 | Celková cena spolu za fólie na balenie eurových bankoviek(tabuľka č. 2) | vyplní uchádzač |
|  **Celková cena spolu za predmet zákazky** | vyplní uchádzač |

Príloha č. 3 k Rámcovej dohode na dodanie tovaru - Miesta dodania tovaru

**Organizačné útvary Národnej banky Slovenska:**

Národná banka Slovenska ústredie, ul. Imricha Karvaša 1, 813 25 Bratislava,

Národná banka Slovenska – Expozitúra, T.G.Masaryka 3, 940 62 Nové Zámky,

Národná banka Slovenska – Expozitúra, Národná 10, 975 77 Banská Bystrica,

Národná banka Slovenska – Expozitúra, A. Bernoláka 74, 010 01 Žilina,

Národná banka Slovenska – Expozitúra, Slovenskej jednoty 14, 041 41 Košice,

Národná banka Slovenska – Expozitúra, Dostojevského 4444/26, 058 02 Poprad.

Príloha č. 4 k Rámcovej dohode na dodanie tovaru - Zoznam subdodávateľov

# **Zoznam subdodávateľov Predávajúceho**

V súlade s ustanovením § 41 ods. 3 zákona o verejnom obstarávaní verejný obstarávateľ

požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa, pobytu, dátum narodenia.

Počet riadkov tabuľky doplní uchádzač podľa potreby.

|  |  |  |
| --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) |
| 1. | *< Vyplní uchádzač>* | *< Vyplní uchádzač>* |
| 2. | *< Vyplní uchádzač>* | *< Vyplní uchádzač>* |
| 3. | *< Vyplní uchádzač>* | *< Vyplní uchádzač>* |